**Referat frå møte i SU/SMU den 20.10.2016 – kl 18.00**

*Desse møtte:* ***Kaja Rekkedal****,* ***Øyvind Andre Roth****,* ***Frode Roth****, Jermund Rekkedal – forfall, vara* ***Monica Berge,*** *Geir Nielsen- forfall, vara* ***Iren Synøve Karlsen*** *,* ***Ottar Sande****, Signe Ada Åmodt – forfall, vara Øyvind Bakke – forfall,* ***Solveig Menes*** *og* ***Bodil Holsvik***

Rektor orienterte om kvifor skulen skal ha eit Samarbeidsutval og eit Skulemiljøutval, kven som er representantar i desse utvala og kva saker som er naturleg å ta opp her.

Samarbeidsutvalet er det øvste organet til Åheim skule, og representantane er to elevar, to foreldre, to lærarar, ein for andre tilsette og to frå kommunen (ein politikar og rektor).

På Åheim har det vore lite møtefrekvens på SU/SMU då skulen har hatt eit engasjert og aktivt FAU og elevråd. Skulen er knytt til eit lite lokalsamfunn der dei fleste kjenner kvarandre. Saker vert ofte løyste på lågare nivå før dei treng gå vidare til SU/SMU.

**Saker:**

01/16-17 Val av leiar og nestleiar med personlege vara.

Jermund Rekkedal vart vald til leiar, vara for han er Monica Berge.

Øyvind Andre Roth vart vald til nestleiar, vara for han er Maria Hatlevik Borg.

02/16-17 Godkjenning av ordensreglane

Gjennomgang av ordensreglane og godkjenning.

Det har vore diskusjon kring punkt 5 i ordensreglementet i høve mobilbruk.

*Vi brukar datamaskin, mobiltelefon, o.a. elektronisk utstyr kun etter avtalte reglar.*

Reglar vart utarbeidt i kvart team.

Team 1.-4.kl: Ikkje lov å ta med mobiltelefon på skulen.

Team 5.-7.kl: Mobiltelefonen skal vere avslått og ligge i sekken.

Ungdomsskuleteamet gjorde framlegg om å opne for mobilbruk i matfriminuttet og at denne mobilbruken vart knytt til ei mobilsone i området i/rundt paviljongen. Dette ville dei ha innspel frå både FAU og elevrådet før det vart endeleg bestemt.

Saka var oppe i FAU den 22.09. FAU støttar ordninga , men ville at det skulle vere ei prøveperiode fram til jul for så å evaluere.

Elevrådet støtta også ordninga og laga eigne reglar for dette.

1. *Mobiltelefonen skal oppbevarast i eit mobilhotell (skulesekken til dette kjem på plass)*
2. *Ikkje ta bilete utan løyve*
3. *Ikkje bruke/vise upassande bilete til andre*
4. *Ikkje skrive stygge ting om andre på nettet*
5. *Halde deg innanfor mobilsona*
6. *Brot på reglane fører til slutt med mobilveke.*

Saka gjekk tilbake til ungdomsskuleteamet som sette i verk ordninga frå onsdag den 20.10.16 med reglar utarbeida av elevrådet.

Samarbeidsutvalet godkjende ordensreglane slik dei låg føre.

Ordensreglane vert sendt til Livsløputvalet for vidare godkjenning.

03/16-17 Godkjenning av skulen sin handlingsplan mot mobbing og anna krenkjande åtferd.

Samarbeidsutvalet godkjende handlingsplan mot mobbing og anna krenkjande åtferd slik den låg føre.

04/16-17 Godkjenning av skulen sin verksemdsplan

Samarbeidsutvalet godkjende verksemdplanen slik den låg føre

Møtet slutt kl 19.15

Bodil Holsvik

rektor